जीत के लिए 175 रन के लक्ष्य का पीछा करने उतरी मुंबई की शुरुआत अच्छी नहीं रही। सूर्यकुमार यादव एविन लुईस के साथ पारी की शुरुआत करने उतरे। सूर्यकुमार ने पहली ही गेंद से आक्रामक रुख अपनाते हुए लछिमाने की पहली गेंद पर चौका और दूसरी पर छक्का जड़ दिया। इसके बाद तीसरे गेंद पर वो आउट होने से बचे लेकिन चौथी गेंद पर गुगली में फंस कर मिड ऑन पर विजय शंकर को कैच दे बैठे। सूर्यकुमार ने 12 रन बनाए। इसके बाद लुईस ने कुछ शानदार शॉट्स लगाए और मुंबई को 50 रन के पार पहुंचाया। लेकिन पावरप्ले के खत्म होते ही अमित मिश्रा की पहली गेंद पर ईशान किशन मिड ऑन बाउंड्री पर विजय शंकर को कैच दे बैठे। ईशान ने 5 रन बनाए।